‘અરે, આટલા વર્ષો વિદેશમાં રહી તો ય દેશીની દેશી જ રહી…’ વિશ્વજિતને મજાક સૂઝી હોય તેમ હસ્યા : ‘અરુ, તને યાદ છે જ્યારે આપણે સ્કુલમાં હતા, તારી બે ચોટલી ને લાલ રિબન, વ્હાઈટ બ્લુ યુનિફોર્મ?? મને હજી યાદ છે એ યુનિફોર્મ, બે ચોટલી વાળી લાલ રિબન ભલે ગુમાઈ ગઈ પણ તું તો ત્યારે હતી એની એ જ છે હં…’ આ સાંભળીને આરુષિએ રોષ પ્રગટ કરતી હોય તેમ ખોટે ખોટે મોઢું બગાડ્યું, હકીકત તો એ હતી કે વર્ષોના વહાણાં બંને પ્રેમીની ચાહતને સ્પર્શ્યા નહોતા.